Kun siring kaiyan, yaon sa paros an grabeng deposito nin mga estorya o kaya rawitdawit na pirme tang paboritohon na maisasambit sa pagtitiripon-tipon. O kun dae baya, mga estorya sa paagi nin tigsik na ikinakaogma kan satuyang mga puso kun nadadangog. Minsan ngani sa satuyang pagdangog nin mga kanta, suanoy man o bag-o, pirme nyatong naipangestorya an mga bagay na ini. Alagad, haen an mga naisurat na minapatunay na an mga nagluluwas sa nguso kan tawo sarong pagsurat sa paros?